open-index/open-wikipedia-markdown huggingface dataset:
אוטו באייר

**אוטו באייר** (בגרמנית: **Otto Bayer**; 4 בנובמבר 1902 – 1 באוגוסט 1982) היה כימאי תעשייתי גרמני ב-IG Farben, שעמד בראש קבוצת המחקר שב-1937 גילתה את ה-Polyaddition לסינתזה של פוליאוריטן מפולי -איזוציאנט ופוליול.

באייר לא היה קשור למשפחה המייסדת של באייר קורפ. כיום פוליאוריטן נמצאים בכל מקום לאורך החיים המודרניים. הוא היה חבר בדירקטוריון ובמועצת הפיקוח של באייר, וכן היה סגן יו"ר מועצת המנהלים של קאסלה בשנות החמישים.

באייר קיבל את מדליית צ'ארלס גודייר בשנת 1975. הוא קיבל ב-1974 את מדליית קרל-דיטריך-האריס על הישגים מדעיים ראויים לשבח.

על שמו מוענק פרס אוטו באייר.

## הערות שוליים

קטגוריה:גרמנים שנולדו ב-1902
קטגוריה:גרמנים שנפטרו ב-1982
תאהבי קצת את עצמך

"**תאהבי קצת את עצמך**" הוא סינגל שהוקלט על ידי הזמרת הישראלית שירי מימון. את השיר הוציאה ב-26 במרץ 2008 לאור חברת התקליטים הליקון, כסינגל השלישי מתוך אלבומה השני של הזמרת, "רגע לפני ש...".

## רקע וכתיבה
"תאהבי קצת את עצמך" הולחן על ידי ענת שוורץ, שגם כתבה אותו לצד ארז ברזוליק. על הפקתו המוזיקלית היה יועד נבו אחראי. השיר עוסק בכאב ובחוויית פרידה. הדוברת פונה אל אישה שחוותה מערכת יחסים כואבת וארוכה, ומבקשת ממנה להפסיק לבכות על העבר. לטענתה, האישה ממתינה לבואו של אהובה, כדי לבקש ממנו תשובות. ניסיונותיה העלו חרס, שכן אהובה לא שב, והותיר אותה להתמודד אל מול שתיקה ואי-ודאות. לאחר מכן באים לידי ביטוי רגשי הסליחה והאהבה העצמית ככלים להתמודדות מול המשבר.

הפזמון חוזר ומדגיש את המסר המרכזי של השיר – תאהבי את עצמך. השיר מעודד אותה להפסיק לרדוף אחרי העבר הכואב ולהתחיל לאהוב את עצמה. הכאב שהאתמול מביא אינו מרפא, והזמן ממשיך להזכיר לה זאת. לכן, הפתרון המוצע הוא התמקדות בעצמה ובאהבה עצמית, כדי להפסיק את הנפילה שחוזרת שוב ושוב.

### עטיפה
מימון מדמה בעטיפה תנועה דינמית, כשהיא אוחזת בבד ורוד שמכסה חלק מגופה. הבגד מתנופף ברוח. ארשת פניה מביעה עוצמתיות וביטחון, דבר המדגיש את נושאי השיר – אהבה עצמית והעצמה אישית. שיערה מתבדר ברוח ומוסיף לתחושת התנועה והחופש.

התאורה מגיעה מאחוריה, שמדגישה את הנוכחות החזקה שלה. בצד השמאלי התחתון של התמונה מופיע שם הזמרת "שירי מימון" ושם השיר "תאהבי קצת את עצמך" באותיות שחורות. בנוסף, מצוין אורכו של השיר, שלוש דקות ועשרים שניות.

## הצלחה מסחרית
ב-10 באפריל 2008 הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-27. ב-24 באפריל עלה למקום ה-25 – מיקום השיא שלו במצעד. לבסוף, ב-22 במאי, יצא מהדירוג לאחר שלושה שבועות צעידה רצופה. ברדיו אמצע הדרך הגיע למקום העשירי.

## מיקומי שיא

## הערות שוליים

קטגוריה:שירי שירי מימון
קטגוריה:שירים בעברית
קטגוריה:שירים שנכתבו על ידי ארז ברזוליק
קטגוריה:סינגלים בהוצאת הליקון
נארהה

**נארהה** (ביפנית: **楢葉町**, "נארהה-מאצ'י") היא עיירה במחוז פוקושימה שביפן. נכון ל-1 ביולי 2024 מנתה אוכלוסיית העיר הרשומה 6,465 נפשות, (3,365 גברים ו-3,100 נשים) ב-3,182 משקי בית, וצפיפות אוכלוסין של 62 נפשות לקמ"ר, אם כי אוכלוסיית התושבים בפועל קטנה משמעותית, והיא רק 4,439 נפשות ב-2,386 משקי בית. שטחה הכולל של העיר הוא 103.64 קמ"ר. בין השנים 2011 ל-2015 פונתה העיירה בשל נשורת מהאסון הגרעיני בפוקושימה. למרות העיירה עצמה לא זוהמה קשות מהנשורת, הוטלו הגבלות על המגורים בה, עד לספטמבר 2015, אז הסתיימו מאמצי הניקיון, ואפשרו לאנשים לחזור. באוקטובר 2015 נרשמו בעיירה 975 נפשות. נארהה היא הראשונה מבין כמה עיירות וערים באזור תחנת הכוח הגרעינית פוקושימה שנפתחה מחדש לתושבים. מאמצים לתיקון ושיקום העיר נערכים בנארהה מאז 2016, ואתרים רבים בעיר נבנו מחדש ונפתחו מחדש.

## גאוגרפיה
נארהה ממוקמת בדרום מחוז פוקושימה, גובלת באוקיינוס השקט ממזרח.

## עיריות סמוכות
* מחוז פוקושימה
* איוואקי
* אירונו
* טומיוקה
* קוואוצ'י

## אקלים
בנארהה יש אקלים לח. הטמפרטורה השנתית הממוצעת היא 11°C. כמות המשקעים השנתית הממוצעת היא 1,371 מ"מ כאשר ספטמבר הוא החודש הגשום ביותר. הטמפרטורות הגבוהות ביותר בממוצע באוגוסט, בממוצע 23.8°C, והנמוך ביותר בינואר, בממוצע 1.3°C.

## רעידת אדמה וצונאמי ב-2011

נארהה סבלה מהרס רב כתוצאה מרעידת האדמה ב-11 במרץ 2011, והצונאמי שבא בעקבותיה. כתוצאה מהאסון הגרעיני בפוקושימה דאיצ'י, ובנוסף בעיות במתקן הקירור של תחנת הכוח הגרעינית פוקושימה דיני, העיר פונתה לחלוטין בהוראת העירייה. כל שטחה של העיר הוא בתוך אזור ההרחקה של 20 ק"מ סביב תחנת הכוח הגרעינית פוקושימה 1. ב-1 באוגוסט 2012 הקלה הממשלה את צו ההגבלה בכך שאפשרה לתושבים לבקר בבתיהם בשעות היום, אך עדיין לא אפשרה ללון בהם. במרץ 2014 השלימה עיריית נארהה את עבודות טיהור באזורי המגורים שלה, אם כי רמות הקרינה נותרו גבוהות באזורים מסוימים של העיר, ומבנים רבים עדיין היו הרוסים. והחל מאפריל 2015 יכלו התושבים להגיש בקשה לקבלת היתר להישאר ללון בעיר. צו הפינוי הוסר לחלוטין ב-4 בספטמבר 2015. מאמצי השיקום בעיירה החלו ב־2016.

## אטרקציות
ממוזער|סכר קידו בעיירה נארהה ביפן
נארהה רשומה יחד עם עוד עיירות שכנות כ"אזור מיוחד לשיקום והתחדשות"; בעוד עבודות התיקון בעיצומן, הושגו כמה אבני דרך מרכזיות בשנים שלאחר הסרת צו הפינוי. באפריל 2018 נפתחו מחדש בתי הספר היסודיים וחטיבות הביניים בעיר, ואילו ביולי תוקן ה**אצטדיון ג'יי וילג**' במלואו, ונבנה שם מתקן חדיש לאימוני ספורט ואז נפתח לציבור. במקום יש גם אולם כנסים, בית מלון, מסעדה ובית מרחץ ציבורי. נבחרת ארגנטינה בכדורגל התארחה בג'יי וילג' במונדיאל 2002. בנארהה נמצא גם אחד מחמישים ושבעה מסופי האופניים של יפן, ואונסן.

## כלכלה
כלכלת נארהא הייתה תלויה בעבר במידה רבה בחקלאות. ותחנת הכוח הגרעינית פוקושימה 1 הייתה גם מעסיק מרכזי.

## חינוך
בנארהה שני בתי ספר יסודיים ציבוריים וחטיבת ביניים ציבורית אחת, שחזרו לפעול ב-2018.

## דמוגרפיה
ממוזער|מרכז קהילתי בנארהה
על פי נתוני מפקד האוכלוסין היפני, אוכלוסיית נארהה נותרה יציבה יחסית במשך 40 השנים שקדמו לאסון הגרעיני.

## ערים תאומות
*  ווצ'אנג , סין, מאז 1992
*  אוקליד, אוהיו,  ארצות הברית, מאז 1993.

## קישורים חיצוניים

* 

## הערות שוליים

קטגוריה:יפן: ערים
קטגוריה:טוהוקו: ערים
קטגוריה:מחוז פוקושימה
נאסר כנעאני

**נאסר כנעאני** (בפרסית: **ناصر کنعانی**, תעתיק מדויק: נאצר כנעאני) הוא דיפלומט איראני המכהן כדובר משרד החוץ של איראן מאז 27 ביוני 2022. הוא שימש כראש המשרד להגנת האינטרסים של איראן בקהיר מיולי 2018 עד יולי 2022. נאסר כנעאני כיהן בעבר בתפקיד ראש הסגל של משרד החוץ לעניין עיראק, סגן מנהל המחלקה הערבית למזרח התיכון וצפון אפריקה ושגריר איראן בירדן. מלבד שליטתו בשפה הפרסית, הוא שולט באנגלית ובערבית.

## קישורים חיצוניים

* 

## הערות שוליים

קטגוריה:דיפלומטים איראנים
סדרת אנתולוגיה

* **סדרת אנתולוגיה** (באנגלית: **Anthology series**) היא סדרה כתובה, רדיו, טלוויזיה, סרטים או משחקי וידאו המציגה סיפור אחר ועלילה שונה של דמויות בכל פרק, עונה, קטע או סרט קצר אחר. לאלה יש בדרך כלל צוות שחקנים שונה בכל פרק, אך כמה סדרות בעבר, כמו *Four Star Playhouse*, כללו קבוצה קבועה של שחקני אופי שהופיעו בדרמה אחרת בכל שבוע. מספר סדרות אנתולוגיות, כמו "סטודיו 1", החלו ברדיו ולאחר מכן התרחבו לטלוויזיה.

## דוגמאות בולטות
במרוצת השנים יצאו אלפי סדרות אנתולוגיות שונות, ביניהן:

## הערות שוליים

קטגוריה:סוגות בטלוויזיה
קטגוריה:סרטים לפי סוג
קטגוריה:מונחים בטלוויזיה
אברהם (אבי) ברמן

**אבי ברמן** (נולד ב-8 בפברואר 1943) הוא מתמטיקאי ואיש חינוך ישראלי, פרופסור אמריטוס בפקולטה למתמטיקה בטכניון וחוקר בכיר במוסד שמואל נאמן למדיניות ציבורית.

## ביוגרפיה
נולד בחיפה לחנה ומרדכי ברמן. למד בבית ספר גאולה ובבית הספר הריאלי. סיים את לימודי התואר השני במתמטיקה בטכניון ב-1968 ואת לימודי הדוקטורט במתמטיקה שימושית באוניברסיטת נורת'ווסטרן ב-1970.
אחרי שנתיים כפוסט-דוקטורט במרכז למתמטיקה שימושית באוניברסיטת מונטריאול ובמחלקה למתמטיקה באוניברסיטת מקגיל, חזר לטכניון. בטכניון היה חבר בוועדות שונות, ביניהן ועדת הקבע העליונה, הוועדה המרכזת של הסנט והוועד המנהל של חבר הנאמנים. הוא הקים ועמד בראש המרכז הקדם אקדמי שכולל את המכינה ואת היחידה לפעולות נוער ובראש הפקולטה לחינוך למדע וטכנולוגיה. במסגרת פעולות הנוער יזם את הקמת SCI TECH, הכתה הטכניונית בבי"ס עירוני ה והכתה המתמטית בבית הספר הריאלי, וערך, יחד עם פרופ' יוסף גיליס ממכון ויצמן את "אתגר - גליונות מתמטיקה". מחוץ לטכניון, היה חבר בוועד המנהל של בית הספר הריאלי ובוועד המנהל של מדעטק, בוועדת המקצוע למתמטיקה של משרד החינוך ובמספר ועדות של המל"ג. בנוסף, סייע בהקמה של מכון המילטון למתמטיקה שימושית באוניברסיטה הלאומית של אירלנד במיינוט והיה בוועדה המייעצת של המכון.

אחרי הפרישה המשיך ברמן לעסוק במחקר ואף הצטרף למוסד שמואל נאמן, בו השתלב בפרויקטים שעוסקים במרקם העדין בין החברה הערבית והחברה היהודית ובחינוך בחרום. לימד והנחה בתוכנית מדעני העתיד ובתוכנית מנחים-עמיתים. בנה ולימד קורס על "פתרון בעיות, חיבור בעיות ובחירת בעיות" באורנים - המכללה האקדמית לחינוך ולימד בטכניון קורס בתורת המטריצות בשיטת "פתרון בעיות לפני הרצאה".

נשוי לדליה ולהם שלוש בנות ועשרה נכדים. מתגוררים בשכונת דניה שבחיפה.

## ספרים

* A. Berman and R.J. Plemmons, Nonnegative Matrices in the Mathematical Sciences, Classics in Applied Mathematics, SIAM, Philadelphia, 1994
* A. Berman and N. Shaked-Monderer, Completely Positive Matrices, World Scientific, 2003
* N. Shaked-Monderer and A. Berman, Copositive and Completely Positive Matrices,World Scientific, 2021
* A. Berman, A problem-based journey from elementary number theory to an introduction to matrix theory - The president problems. World Scientific, 2022
* R. Leikin, A. Berman and B. Koichu, Creativity in Mathematics and the Education of Gifted Students, Sense Publishers, 2009
* S. Stewart, C. Andrews-Larson. A. Berman and M. Zandieh, Challenges and Strategies in Teaching Linear Algebra, Springer, 2018


## קישורים חיצוניים
* אבי ברמן ב-Google Scholar
* אבי ברמן באתר פרויקט הגנאלוגיה המתמטית
* אבי ברמן באתר הבוגרים של בית הספר הריאלי העברי בחיפה
* לומדים ביחד - הרצאה על הכיף במתמטיקה 20.10.2009
* 
* 

## הערות שוליים

קטגוריה:אנשי חינוך ישראלים
קטגוריה:בוגרי בית ספר גאולה (חיפה)
קטגוריה:בוגרי בית הספר הריאלי
קטגוריה:בוגרי הטכניון - מכון טכנולוגי לישראל
קטגוריה:סגל הטכניון: מתמטיקה
קטגוריה:מתמטיקאים ישראלים
קטגוריה:חיפה: אישים
קטגוריה:דניה: אישים
קטגוריה:ישראלים שנולדו ב-1943
ג'ק (סרט, 1996)

**ג'ק** (באנגלית: **Jack**) הוא סרט התבגרות אמריקאי משנת 1996, מסוגת דרמה קומית, בהפקה ובימוי של פרנסיס פורד קופולה. בסרט מככבים רובין ויליאמס, דיאן ליין, ג'ניפר לופז, בריאן קרווין, פראן דרשר וביל קוסבי. ויליאמס מגלם את ג'ק פאוול, ילד שמזדקן פי ארבעה מהר מהרגיל כתוצאה ממחלה ייחודית.

הסרט יצא בארצות הברית ב-9 באוגוסט 1996. הסרט ספג ביקורות שליליות מהמבקרים, והכניס 78 מיליון דולר מול תקציבו של 45 מיליון דולר.

## קישורים חיצוניים

קטגוריה:סרטי דרמה קומית אמריקאיים
קטגוריה:סרטי דרמה קומית
קטגוריה:סרטי 1996
קטגוריה:סרטים על הזדקנות
קטגוריה:סרטים על ילדים
קטגוריה:סרטי פרנסיס פורד קופולה
גנצ'ו מרקוב

**גֶנצ'ו דראגומירוב מרקוב** (בבולגרית: **Генчо Драгомиров Марков**; 19 בספטמבר 1898 – 19 בפברואר 1959) היה זמר אופרה ואופרטה ובמאי תיאטרון בולגרי. במחצית הראשונה של שנות ה-30 של המאה ה-20 היה חבר מקהלת צדיקוב תחת משה צדיקוב.

## ביוגרפיה
גנצ'ו מרקוב נולד בווידין ב-1898. אביו היה יערן. בהמשך עברה משפחתו לסופיה ובה סיים לימודי תיכון. במקביל למד שירה אצל איוואן וולפה  ונגינת חליל אצל יוזף חוחולה . הוא החל לשיר כנער מקהלה במספר הפקות פרטיות, ובהמשך בהפקות של האופרה והבלט הלאומיים בסופיה. ב-1918 הקים עם קבוצה של זמרים וזמרות צעירים ובהם מימי בלקנסקה את "תיאטרון האופרה החופשי של סופיה"  והופיע בו בשורת תפקידי טנור מובילים. הוא נמנה עם ראשוני זמרי האופרטות בבולגריה. במקביל הופיע מעת לעת בתיאטרון העירוני של פלובדיב.

מראשית שנות ה-30 של המאה ה-20 ולמשך מספר שנים, נמנה עם סולני מקהלת צדיקוב תחת משה צדיקוב והשתתף עמה בשורה ארוכה של קונצרטים ברחבי בולגריה וביוגוסלביה. ב-1940 החל גנצ'וב את קריירת הבימוי שלו. הוא ביים בתיאטראות בבורגס ובפרניק ונמנה עם מייסדי התיאטרון הדרמטי בווראצה. ב-1947 מונה למנהל "התיאטרון המוזיקלי של סופיה"  וכיהן בתפקידו עד 1957, עת פרש מסיבות בריאותיות. בתקופתו הועשר והורחב מאוד הרפרטואר של התיאטרון והוא זכה לפופולריות גדולה בקרב הקהל. ב-1953 קיבל את עיטור "אות הצטיינות של העם הבולגרי בתחום האמנות" על ידי הממשלה הבולגרית.

הלך לעולמו בסופיה ב-1959 והוא בן 60, והובא למנוחות בבית הקברות המרכזי בסופיה.

## קישורים חיצוניים

* קראסימירה יורדאנובה, האם אתם זוכרים את גנצ'ו מרקוב? 
* שישים שנים למותו של גנצ'ו מרקוב, באתר calendar.dir.bg 

## הערות שוליים

קטגוריה:זמרי אופרה
קטגוריה:אישים הקבורים בבית הקברות המרכזי בסופיה
קטגוריה:חברי מקהלת צדיקוב
קטגוריה:זמרים בולגרים
קטגוריה:בולגרים שנולדו ב-1898
קטגוריה:נפטרים ב-1959
מכון דיסקברי

**מכון דיסקברי** (באנגלית: **Discovery Institute**) הוא צוות חשיבה שמרני מבחינה פוליטית הדוגל בתפיסה הפסאודו-מדעית של תכנון תבוני. המכון נוסד בשנת 1991 בסיאטל כנצר ללא מטרות רווח של מכון הדסון.

מסע הפרסום של המכון "ללמד את המחלוקת" נועד לאפשר לימוד אמונות אנטי-אבולוציה, עיצוב תבוני בשיעורי מדע של בתי ספר תיכון ציבוריים בארצות הברית במקום תיאוריות מדעיות מקובלות, תוך הנחה שקיימת מחלוקת מדעית על נושאים אלו כאשר למעשה אין.

בפברואר 1999 נחשף מסמך סודי של המכון המכונה "מסמך הטריז". המסמך תיאר את אסטרטגיית טריז - תוכנית פעולה תקשורתית, מדעית, פוליטית וחברתית שחיבר המכון. מטרת התוכנית היא לשנות את התרבות האמריקאית על ידי עיצוב מדיניות ציבורית כך שתשקף ערכים פרוטסטנטיים, שמרניים (פוליטיים), פונדמנטליסטיים, אוונגליסטים. דימוי הטריז מיוחס לפיליפ אי ג'ונסון אחד המייסדים של תנועת התכנון התבוני, ומתאר טריז מתכת מבקע בול עץ. המסמך מבקש "להפוך את הדומיננטיות החונקת של השקפת העולם המטריאליסטית", המיוצגת על ידי התאוריה המדעית של האבולוציה, לטובת "מדע העולה בקנה אחד עם אמונות נוצריות ותיאיסטיות". ב-Why Evolution Works (and Creationism Fails) כתבו המחברים "למרות שהאוריינטציה הדתית שלו מפורשת, התוכנית ארוכת הטווח המתוארת במסמך הטריז מציגה גם את האג'נדה הפוליטית של מכון דיסקברי. בעוד עשר שנים, אסטרטגיית הטריז הייתה אמורה להיות מורחבת לאתיקה, פוליטיקה, מדעי הרוח והאמנויות. המטרה הסופית של מכון דיסקברי היא "להפיל" את המטריאליזם ו"לחדש" את התרבות האמריקאית כדי לשקף את הערכים הנוצריים הימניים."
## קישורים חיצוניים
* 

## הערות שוליים

דיסקברי
קטגוריה:פסאודו-מדע
קטגוריה:תכנון תבוני
קטגוריה:התנגדות לאבולוציה
ורציתי שתדעי

"**ורציתי שתדעי**" הוא סינגל שהוקלט על ידי שתי הזמרות הישראליות שירי מימון ונועה פארן. את השיר הוציאה לאור חברת התקליטים הליקון ב-24 ביוני 2008, כסינגל הרביעי מתוך אלבומה השני של מימון, "רגע לפני ש...".

## רקע וכתיבה
"ורציתי שתדעי" נכתב על ידי מימון ופארן, והולחן על ידי איתי בן חורין. על הפקתו המוזיקלית היה יועד נבו אחראי. השיר עוסק סביב במערכת יחסים מורכבת, שיכולה להתפרש בהקשרה הרומנטי כלהט"בית, שכן שתי הדמויות המוצגות הן נשים. לאורך השיר, הקשר בין שתי הנשים מתואר כקרוב מאוד, כאשר הדוברת מתארת את חברתה כמשענת שלה, אך גם כמי שגרמה לה לסבל ותחושת כליאה רגשית. ההקשר הלהט"בי יכול להשתקף גם במאבק הפנימי של הדוברת, שמדברת על פחד, על חוסר היכולת לנשום ועל הרצון להשתחרר ממערכת יחסים מכבידה. כל אלו מרמזים על האתגרים הרגשיים החבויים במערכות יחסים חד-מיניות.

הצעקות מתוך "כלוב של אושר" מביאות לידי ביטוי מעין תחושת כליאה בתוך מערכת יחסים, שנראית טובה כלפי חוץ, אך למעשה מלווה בקשיים פנימיים. גם ההתייחסות לפרידה ולחיים "בלי פחד" יכולה להצביע על מסע אישי של קבלה עצמית וחיפוש אחר מרחב רגשי בו הדוברת יכולה להיות חופשייה. לא ידוע האם מדובר במערכת יחסים רומנטית או חברית.

### עטיפה
בתמונה מופיעה דמותה של מימון, המצולמת בפרופיל תוך כדי תנועה, כאשר שיערה הארוך מתבדר ברוח. התמונה עצמה בשחור-לבן, והאור שבוקע מאחור מדגיש את תנועת השיער ויוצר אווירה דרמטית ודינמית.

בצד שמאל של התמונה מופיע שם הזמרת, "שירי מימון", באותיות גדולות ובולטות, ומתחתיה הכיתוב "בהשתתפות נועה פארן" (המילה "בהשתתפות" נכתבה באנגלית). בנוסף, מופיע שם השיר עם ציון אורכו, שלוש דקות ועשרים ושש שניות.

## הצלחה מסחרית
"ורציתי שתדעי" לא נכנס למצעדי הפזמונים הרשמיים של ישראל – רשת ג' וגלגלצ – אולם נחל הצלחה אדירה בתחום האיירפליי בישראל. הוא הגיע למקום הראשון והשני במצעדי ההשמעות השבועיים של רדיו חיפה ורדיו דרום בהתאמה. ברדיו לב המדינה רשם את שיאו בדירוג במקום השישי. במצעדים של רדיו קול רגע ורדיו אמצע הדרך הגיע למקומות התשיעי וה-18 בהתאמה.

## וידאו קליפ
הווידאו קליפ הרשמי של השיר בוים על ידי אופיר לובל, ועורר עניין בקרב הציבור הישראלי, זאת בשל סצנת הנשיקה בין מימון לשחקנית מעיין לאוב. הקליפ עוסק באהבה ובשברון לב, תוך התמקדות בקשר הרגשי הקרוב בין שתי הנשים. הוא עורר דיון סביב נושאים להט"ביים והקשר בין אהבה לנשים.

## מיקומי שיא

## הערות שוליים

קטגוריה:שירי שירי מימון
קטגוריה:שירים בעברית
קטגוריה:שירי אהבה בעברית
קטגוריה:שירים על כאב לב
קטגוריה:שירי להט"ב
קטגוריה:סינגלים בהוצאת הליקון
בית הכנסת בלוקוב

**בית הכנסת בלוקוב** (בפולנית: **Synagoga w Łukowie**) היה בית כנסת יהודי מרכזי העשוי לבנים, בעל מבנה מרשים דו קומתי כשבחזיתו שעון שמש. מוקם בעיירה לוקוב במחוז לובלין שבפולין. בית הכנסת הוקם במחצית השנייה של המאה ה-18 לאחר מספר שריפות שכילו את בתי הכנסת הקודמים, ומאז שקק חיים, עד שחולל והופצץ ב-1944 על ידי הגרמנים בשואה כחלק מההשמדה השיטתית של הקהילה היהודית בעיר. כיום עומדת במקום אנדרטה צנועה המעידה על המבנה המפואר שאיננו.

## הערות שוליים

לוקוב
קטגוריה:לובלין (פרובינציה): מבנים
The Night Comes Down

[ממוזער|378x378 פיקסלים|מחבר השיר, [בריאן מיי בשנת 1979.]]
"**The Night Comes Down**" (מאנגלית: "**הלילה יורד**") הוא שיר שנכתב על ידי גיטריסט הרוק הבריטי בריאן מיי, וזה בוצע לראשונה על ידי להקתו קווין. השיר מהווה לרצועה השישית באלבום האולפן של הלהקה משנת 1973, *[[Queen (אלבום)|Queen]]*.

## רקע
השיר הוקלט במסגרת מפגשים של הלהקה שהתקיימו באולפן ההקלטות דה ליין לי בשנת 1971. הלהקה נשכרה על ידי האולפן במטרה שתתנסה בציוד החדש שרכש הצוות, ואת התשלום קיבלה בצורת הקלטת דמואים. בשנת 1973, החלה קווין להקליט את אלבום הבכורה שלה. כאשר ניסה המתופף רוג'ר טיילור להקליט עבור "The Night Comes Down", השתמש בתופים שנרכשו על ידי טריידנט, אולפן ההקלטות החדש אליו עברה הלהקה. טיילור לא אהב את צליל התופים, וזה ביקש מהלהקה להכניס לאלבום את גרסת הדמו שהקליטה שנתיים לפני כן בדה ליין לי, ולוותר על הקלטת גרסה חדשה.

## תוכן
הבית הראשון בשיר מתייחס ל-"Lucy in the Sky with Diamonds", שיר מאת הביטלס. ברגע שמוזכר, משתנים המקצב והאווירה המופיעה בשיר.

הבית השני בשיר מתייחס להפכים וניגודים, כגון שחור ולבן. בעתיד, ניגודים אלו יבוטאו בשיריה, תלבושותיה והופעותיה של הלהקה. דוגמה בולטת לכך היא עטיפת האלבום *[[Queen II]]*, אשר כללה "צד לבן" (צד א') שהכיל שירים בעלי ליריקה ומלודיה פשוטות, ו"צד שחור" (צד ב') שהכיל שירים בעלי ליריקה ומלודיה מורכבות יותר.

## משתתפים
* פרדי מרקיורי – זמרה, קולות רקע
* בריאן מיי – גיטרה, קולות רקע
* רוג'ר טיילור – תופים, קולות רקע
* ג'ון דיקון – בס

## מהדורת 2024

ב-11 בספטמבר 2024 הודיע מיי כי הלהקה תוציא לאור את *Queen I Collector's Edition* – גרסה מחודשת ומורחבת של אלבום הבכורה שלה משנת 1973. אל ההודעה צורפו סינגל ווידאו-קליפ של גרסה מחודשת של השיר "The Night Comes Down" שהוקלטה מחדש.

### רשימת השמעה

## קישורים חיצוניים

## הערות שוליים

קטגוריה:סינגלים מ-2024
קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי בריאן מיי
קטגוריה:שירי רוק
קטגוריה:סינגלים בהוצאת EMI רקורדס
אני ארדוף אותך

"**אני ארדוף אותך**" הוא סינגל של הרכב המפיקים המוזיקלי סקאזי דרייב בהשתתפות הזמרת הישראלית שירי מימון. את השיר הוציאה ב-12 באוקטובר 2009 לאור חברת התקליטים הליקון, כסינגל שלא מתוך אלבום אולפן.

## רקע וכתיבה
"אני ארדוף אותך" נכתב על ידי מימון, שגם הלחינה אותו לצד אשר סוויסה, אורן עמנואל ותמיר רגב. שלושת האחרונים הפיקו אותו מוזיקלית. זהו שיר רוק כבד, בעל מוטיבים מהסוגות האלקטרוניות והטראנסים. בניגוד ליצירותיה של מימון, "אני ארדוף אותך" לא הועלה לשירותי הסטרימינג או כקטע אודיו רשמי מתוך ערוץ היוטיוב שלה. ביום צאתו הועלה ליוטיוב דרך ערוצה של הליקון, חברת התקליטים.

### עטיפה
הרקע של העטיפה צבוע בוורוד בוהק, ובפינה השמאלית התחתונה שלה מופיעה מכונית ספורט צהובה. הלוגו של Skazi & Void מופיע בפינה השמאלית העליונה בצורה של גלגל שיניים. במרכז התמונה, לצד הקווים הגרפיים, מופיעה דמותה של מימון כצל.

## הצלחה מסחרית
"אני ארדוף אותך" לא שחזר את הצלחתם של שיריה הקודמים של מימון. ב-22 באוקטובר 2009 הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-22 – מיקום השיא שלו במצעד. לבסוף, ב-12 בנובמבר יצא מהדירוג השבועי לאחר שבועיים. ברדיו חיפה הגיע למקום העשירי.

## מיקומי שיא

## הערות שוליים

קטגוריה:שירי שירי מימון
קטגוריה:שירים בעברית
קטגוריה:שירי רוק בעברית
קטגוריה:שירים על נקמה
קטגוריה:סינגלים בהוצאת הליקון
H-I

**H-I**  היה משגר רב־שלבי שפותח על ידי מיצובישי תעשיות כבדות (MHI) תוך ניצול טכנולוגיה אמריקאית בחלק מהשלבים.

המשגר החליף את המשגרים מדגם N-II והוחלף בהמשך על ידי משגרים מסדרה H-II. השיגורים החלו בשנת 1986 והסתיימו בשנת 1992. כול 9 שיגורים הסתיימו בהצלחה. כול השיגורים בוצעו ממרכז החלל טנגשימה ממתחם שיגורים "אוסקי".

כשלב ראשון של המשגר נוצל מנוע של סדרת משגרים "תור" שפותח עבור משגרים מדגם "דלתא 1000". הוא היה מיוצר ביפן תחת רישיון ייצור. בשלב השני הותקן מנוע מפיתוח יפנית. להגדלת יכולת נוצלו מאיצים מתוצרת אמריקאית וחלק מהשיגורים בוצעו תוך התקנת השלב השלישי מתוצרת ניסן.

למשגר הייתה יכולת להביא מטען של 3,200 ק"ו למסלול לווייני נמוך.
## קישורים חיצוניים

* נתוני המשגר
* רשימת שיגורים

קטגוריה:משגרי לוויינים וחלליות
קטגוריה:תוכנית החלל היפנית
בסים

**אניס בסים מוג'אהד** (בערבית: **أنيس بسيم مجاهد**; נולד ב-4 ביולי 1992), ידוע בעיקר בשם **בסים**, הוא זמר ממוצא מרוקאי, שנולד וגדל בדנמרק. במרוצת השנים הוציא שני אלבומים אולפן, *Alt det jeg ville have sagt* (2008) ו-*Befri dig selv* (2009). ייצג את  באירוויזיון 2014, שנערך בשטחה, עם השיר "Cliche Love Song". ב-2015 הגיש מטעם דנמרק את "12 הנקודות" במשדר הגמר של אירוויזיון 2015. ב-2024 ניסה בסים את מזלו, והשתתף בקדם הדני לאירוויזיון 2024, עם השיר "Johnny". הוא הגיע למקום השני, והפסיד לסאבה.

## קריירה
בשנת 2008, בגיל 15, השתתף בעונתה של תוכנית הריאליטי *The X Factor Denmark*. הוא הגיע לשלב רבע הגמר, בו הודח וסיים את התחרות. באותה שנה הוציא לאור את אלבום הבכורה שלו, *Alt det jeg ville have sagt*. הוא הגיע למקום השמיני במצעד האלבומים הדני, וקיבל מאיגוד תעשיית ההקלטות הדני תואר זהב. מתוך האלבום יצאו שלושה סינגלים: "Alt det jeg ville have sagt", "Jeg vil" ו-"Baby, jeg savner dig".

באוקטובר 2009 פרסם את אלבומו השני, *Befri dig selv*. הוא הגיע למקום ה-21 במצעד האלבומים הדני, ויצאו מתוכו שני סינגלים: "Lad ikke solen gå ned" ו-"Befri dig selv". באותה שנה השתתף ב-*Vild med dans*, הגרסה הדנית ל"רוקדים עם כוכבים". הוא רקד עם קלאודיה רקס, ויחד הם הגיעו למקום התשיעי.

ב-8 במרץ 2014 זכה בסים ב-*Dansk Melodi Grand Prix 2014*, הקדם הדני לאירוויזיון 2014, עם השיר "Cliche Love Song". הוא ייצג את מדינתו באירוויזיון שנערך בשטחה. בערב הגמר הופיע כאמן ה-23, ובסופו דורג במקום התשיעי עם 74 נקודות. בשנה שלאחר מכן הגיש באירוויזיון 2015 מטעם דנמרק את "12 הנקודות". הוא התחרה בקדם הדני לאירוויזיון 2024, עם השיר "Johnny", שדורג במקום השני.

## קישורים חיצוניים
* 

## הערות שוליים

קטגוריה:זמרים דנים
קטגוריה:אישים ממוצא מרוקאי
קטגוריה:משתתפי אירוויזיון 2014
קטגוריה:משתתפי אקס פקטור
קטגוריה:נציגי דנמרק באירוויזיון
קטגוריה:דנים שנולדו ב-1992
קטגוריה:מרוקאים שנולדו ב-1992
Raya

**Raya** היא אפליקציית רשת חברתית פרטית, המיועדת לרשומים כחברים ומותאמת ל-iOS, עבור ידוענים בלבד. הושקה ב-2015, ואף על פי שבמקור הייתה אפליקציית היכרויות, Raya הוסיפה בהמשך תכונות לקידום רשתות מקצועיות  וחיפוש חברתי . באביב 2024, חברת האם של Raya הוציאה אפליקציה שנייה, Places, בגרסת בטא. Places הוא כלי חיפוש מבוסס מנויים לנסיעות ואירוח, והוא זמין כעת בהזמנה בלבד.

Raya ופלייס מציעות כל אחת אפשרויות מנוי שונות. המנוי הנוכחי של Raya לחודש אחד הוא 24.99 דולר. המנוי הנוכחי של Places לחודש הוא 4.99 דולר.

## הערות שוליים

קטגוריה:היכרויות באינטרנט
קטגוריה:יישומונים
קטגוריה:תוכנות שהושקו ב-2015
קטגוריה:אתרי אינטרנט שהושקו ב-2015
מייקל לי

**מייקל** ("**מייק**") **לי** הוא התעתיק בעברית לשמות באנגלית **Michael (Mike) Leigh** ו-**Michael (Mike) Lee** (הנפוץ יותר).

## הערות שוליים
Gasoline

**Gasoline** (קרי גָאסוֹלִין / גָאזוֹלִין) היא מילה באנגלית שפירושה **[[בנזין]]**.
השלושה משכונת מחלול

**השלושה משכונת מחלול** הוא ספר ילדים שנכתב על ידי אברהם ברטורא בשנת 1940 בהשראת ספר של פטר מתאוס "Hein Hanno Kurt und die Aurora" משנת 1932, עם ציורים של מירה לובה.

הספר כתוב בעברית ארכאית של אז. העלילה מתרחשת בעיקרה בשכונת מחלול וברחובות הקרובים – רחוב הירקון, ארנון, הגליל (מאפו), דיזנגוף, יל"ג, של"ג, שדרות קק"ל (בן-גוריון), עם ישראל חי, יהואש ועוד. השלושה הם בת ושני בנים שעוברים חוויות בתל אביב בניסיון למצוא קיפוד שנעלם.

הספר עובד לתסכית ששודר בתוכנית "קול ישראל לנוער".
## תקציר העלילה
במרכז העלילה – בת ושני בנים שאחד מהם גר בשכונת מחלול:
* **ניסן "ניסי"** קוטב, גר עם אמו בצריף בשכונת מחלול מול רחוב עם ישראל חי. בשכונה בה יש חול ואוויר צח והיא מכונה "שכונת אוויר צח". לניסן יש בחצר הצריף פינה בה הוא מחזיק את הצב קינמון ומשפחתו ואת הקיפוד יקשן.
***רוחמה "רוחי"** סמרה, גרה ברחוב הירקון 162. היא חברה של ניסן, מתנהגת כטומבוי ולובשת כל הזמן מכנסיים.
***אליאב "אלי"** צפוני, עבר עם הורי לאחרונה לרחוב הירקון 162. משפחת צפוני היא משפחה מבוססת שמחזיקה עוזרת בית קבועה. האמא מקפידה על ניקיון הבית ואינה רואה בעין יפה את חברתו של אלי עם ניסן ורוחי. היא לא מרשה לו להכניס הביתה בעלי חיים ומסתפקת באקווריום ביתי.

אלי מתנהג ולבוש כחנון, כאשר רוחי מועדת על קרש שנשבר הוא פורץ בצחוק. היא סוטרת לו והוא בורח לביתו.

ניסן מניח את יקשן בתיבת קרטון של בית החרושת שמן. הוא יוצא עם רוחי לצפות בפעולה של מכבי אש וכשהוא חוזר מתברר שהתיבה עם יקשן נעלמה. שכן מגלה לו כי במקום עבר סמרטוטר שלקח את התיבה. ניסי ורוחי מגלים סמרטוטר שבעגלתו יש תיבת קרטון של שמן וניסן לוקח אותה בלי רשות אך מתברר שזו לא התיבה של יקשן. הוא מלא צער ומפרסם בשכונה על הקיפוד שאבד. ניסן חושד באלי שגנב את הקיפוד, פורץ לדירתו ומתעמת אתו אך אלי אומר שאין לו קשר על היעלמות הקיפוד ומגרש אותו.

לבסוף אלי תופס יוזמה ומתחיל בחיפוש אחרי הסמרטוטר. שוטר מכוון אותו לסמרטוטר חיים גררי ברחוב יהואש 7 ושם הוא מוצא את התיבה המבוקשת. הסמרטוטר מסכים לתת לו את הקיפוד אף על פי שבנו ובתו "אימצו" אותו ונקשרו אליו.

אלי מחזיר את הקיפוד לניסן. ניסן ורוחי משלימים עם אלי ולפי עצתו של ניסן, הוריו של אלי קונים לו כלבלב בשם "תופי".

## קישורים חיצוניים

* 

## הערות שוליים

קטגוריה:ספרי ילדים ונוער בעברית
השושלת השנייה של מצרים

ממוזער|שמאל|220px|
**השושלת השנייה של מצרים** העתיקה (או **שושלת II**, 2890 לערך – 2686 לפנה"ס בקירוב) היא האחרונה מבין שתי השושלות של התקופה הארכאית המצרית, כאשר מושב השלטון התרכז בתיניס. היא ידועה בעיקר בשליט האחרון שלה, חעא סח'מוי, והיא אחת התקופות המעורפלות ביותר בהיסטוריה המצרית.

אף על פי שהעדויות הארכאולוגיות של אותה תקופה דלות מאוד, נתונים מושווים מהשושלת הראשונה והשלישית מצביעים על התפתחויות מוסדיות וכלכליות חשובות במהלך השושלת השנייה.

## שליטים
עבור שלושת הפרעונים הראשונים, המקורות קרובים למדי להסכמה והסדר נתמך בכתובת על פסלון הטפדיף, ששירתו בפולחנים של שלושת המלכים הללו. זהות השליטים הבאים אינה ברורה. מקורות ששרדו עשויים להיות מתן שם הורוס או שם נבטי ואת שמות הלידה של שליטים אלה. הם עשויים להיות גם אנשים שונים לחלוטין, או יכולים להיות שמות אגדיים. תקופה זו עודנה בגדר חידה.

בעקבות שלטונו של ני נתר, עלתה תאוריה כי המדינה פוצלה ונשלטה על ידי שני יורשים בשל הממשל הממלכתי המורכב מדי של מצרים כולה.
עם השליט האחרון, חעא סח'מוי, המקורות חוזרים להסכמה.

מנתון קובע כי תיניס הייתה הבירה, כמו בשושלת הראשונה, אך שלושת המלכים הראשונים נקברו בסקארה, מה שמרמז שמרכז הכוח עבר לממפיס. מעבר לכך, ניתן לומר מעט על האירועים בתקופה זו, שכן הרישומים השנתיים על אבן פלרמו שרדו רק עד סוף תקופת שלטונו של רע נב ועבור חלקים מאבן של ני נתר. אירוע חשוב אחד, איחוד מצרים העליונה והתחתונה, עשוי היה להתרחש בתקופת שלטונו של חעא סח'מוי, מכיוון שאגיפטולוגים רבים קראו את שמו כ"שתי המעצמות קמות".

## קישורים חיצוניים

* 

## הערות שוליים

*
קטגוריה:מצרים העתיקה
קטגוריה:פרעוני מצרים
מצרים
איטליה באירוויזיון 1961

**[[איטליה באירוויזיון|איטליה]] ב[[אירוויזיון 1961]]** השתתפה עם השיר "Al di là", שבוצע על ידי הזמרת, האיטלקייה בטי קרטיס. זוהי השתתפותה השישית של איטליה בתחרות הזמר של האירוויזיון. בדומה לשנים הקודמת, המבצעת והשיר האיטלקי לתחרות נבחרו באמצעות הקדם הארצי "פסטיבל סן רמו".

## לפני האירוויזיון
רשות השידור האיטלקית, RAI, בחרה את השיר שייצג אותה באירוויזיון 1961 באמצעות פסטיבל סן רמו. השירים שעלו לגמר בוצעו על ידי שני זמרים שונים. לבסוף נבחר השיר והזמר שייצגו את איטליה באירוויזיון.

## באירוויזיון
ב-18 במרץ 1961 הופיעה קרטיס על בימת האירוויזיון. היא שרה 16 בסדר ההופעות, אחרי הממלכה המאוחדת. עם סיום ספירת הקולות הגיעה קרטיס למקום החמישי עם 12 נקודות.

### נקודות שהוענקו לאיטליה

### נקודות שהוענקו מאיטליה

## הערות שוליים

קטגוריה:איטליה באירוויזיון
קטגוריה:מדינות באירוויזיון 1961
פיליפ א' ג'ונסון

**פיליפ א' ג'ונסון** (באנגלית: **Phillip E. Johnson**; 18 ביוני 1940 – 2 בנובמבר 2019) היה חוקר משפטי אמריקאי שהיה פרופסור למשפטים באוניברסיטת קליפורניה בברקלי. הוא היה מתנגד למדע האבולוציה, מייסד שותף של המרכז למדע ותרבות של מכון דיסקברי (CSC), ואחד ממייסדי תנועת העיצוב התבוני, יחד עם ויליאם דמבסקי ומייקל בהה. ג'ונסון ואחרים תיארו אותו כ"אבי תנועת העיצוב התבוני".

ג'ונסון היה מבקר של דרוויניזם, שאותו תיאר כ"אבולוציה נטורליסטית מלאה, המערבת מנגנוני מקריות וברירה טבעית". ג'ונסון טען שמדענים קיבלו את תאוריית האבולוציה "לפני שהיא נבדקה בקפדנות, ולאחר מכן השתמשו בכל סמכותם כדי לשכנע את הציבור שדי בתהליכים טבעיים כדי לייצר אדם מחיידק, וחיידק מתערובת של כימיקלים." הוא קשר את עצמו לאסטרטגיית הטריז ההשקפה של הקהילה המדעית היא שהדעות של ג'ונסון על הנושא ועל עיצוב תבוני היא פסאודו-מדעית.

ההשקפה של ג'ונסון לא מתייחסת רק לשינוי עמדות ביחס לאבולוציה אלה לכל המדע. בהיותו צעיר הוא מעיד כי היה אגנוסטי ביחס לשאלות דתיות. בהמשך הוא הפך לנוצרי מאמין. הוא טוען כי הדוורינזים נוצר בעקבות ההשקפות של נטורליזם במדע ובעקבות מטריאליזם. לטענתו, הסדרה קוסמוס של קרל סייגן הציגה את הגישה הנטורליסטית בצורה הברורה ביותר – הטבע הוא כל מה שקיים ולא קיימים גורמים אחרים (כוח על טבעי). לפי טענתו הנטרוליזם נחשב כדבר טוב על ידי מי שרוצים לשחרר את האנושות מכבלי הדת. מצד שני הוא טוען כי ההשלכות החברתיות השליליות של נטורליזם הן חופש מכל ישות קדושה, וכי דבר זה מוביל ל"אנרכיה מוסרית". לפי טענתו הוא מצוי במחלוקת עם ארגוני מדע מרכזיים משום שהם בעד אידאולוגיה או "עמדה דתית" התומכת בנטורליזם.

## קישורים חיצוניים

## הערות שוליים

קטגוריה:משפטנים אמריקאים
קטגוריה:תכנון תבוני
קטגוריה:בוגרי אוניברסיטת הרווארד
קטגוריה:בוגרי בית הספר למשפטים באוניברסיטת שיקגו
קטגוריה:סגל אוניברסיטת קליפורניה בברקלי
קטגוריה:אמריקאים שנולדו ב-1940
קטגוריה:אמריקאים שנפטרו ב-2019
אלסנדרו מצוקוטלי

**אלסנדרו מצוקוטלי** (באיטלקית: **Alessandro Mazzucotelli**; לודי, 30 בדצמבר 1865 – מילאנו, 29 בינואר 1938) היה בעל מלאכה איטלקי, ידוע במיוחד כמומחה לפיסול ברזל ומעצב. כמומחה לברזל מעוטר, נודע בזכות עיצובי הברזל שלו עבור יצירותיהם של הגדולים שבאמני הסגנון אר נובו באיטליה ומחוצה לה.

## ביוגרפיה
מצוקוטלי נולד בלודי ועבד בעיקר במילאנו. הקריירה שלו כללה עיצובים רבים, במיוחד בעבודות ברזל מעוטר עבור יצירות בסגנון אר נובו.

## מוזיאונים
* מוזיאון וולפסוניאן-FIU, פלורידה, ארצות הברית
* מוזיאון ד'אורסה, פריז
* מוזיאון וילה ברנסקוני, צ'רנוביו
* גלריה לאמנות מודרנית קרלו ריצארדה
* האוסף האזרחי של ההדפסים אקילה ברטארלי, טירת ספורצה, מילאנו
* המוזיאון הלאומי למדע ולטכנולוגיה על שם לאונרדו דה וינצ'י

[ממוזער|[מוזיאון וולפסוניאן-FIU, פלורידה, ארצות הברית]]

## יצירות נבחרות
* Palazzo Zanoni, מילאנו (1886)

## הכרה
מצוקוטלי זכה להכרה על תרומתו לעיצוב ברזל מעוטר ולסגנון אר נובו. עבודותיו מתועדות בספרי היסטוריה ובמחקרים אדריכליים.

## ביבליוגרפיה

* Giovanni Fanelli, *Art Nouveau i Italia*, Laterza, 2006. .
* Rossana Bossaglia, *Architettura e Razionalismo*, Electa, 1994. .


## קישורים חיצוניים

## הערות שוליים

קטגוריה:פסלים איטלקים
קטגוריה:פסלים איטלקים במאה ה-19
קטגוריה:פסלים איטלקים במאה ה-20
קטגוריה:איטלקים שנפטרו ב-1938
תנועת התכנון התבוני

**תנועת התכנון התבוני** היא קמפיין דתי נאו-בריאתני לשינוי חברתי, אקדמי ופוליטי רחב כדי לקדם ולתמוך ברעיון הפסאודו-מדע של תכנון תבוני, אשר קובע כי "מאפיינים מסוימים של היקום ושל היצורים החיים מוסברים בצורה הטובה ביותר על ידי סיבה אינטליגנטית, לא תהליך בלתי מכוון כגון ברירה טבעית." פעילויותיה העיקריות של התנועה הן קמפיין לקידום מודעות ציבורית לתפיסה זו, שדלנות בקרב קובעי מדיניות לכלול את הוראת התכנון התבוני בשיעורי מדע בבתי ספר תיכונים, ופעולות משפטיות, בין אם כדי להגן על הוראה כזו או כדי להסיר מחסומים המונעים אותה בדרך אחרת. התנועה קמה מתוך תנועת "מדע הבריאה" 

המטרה הכוללת של תנועת התכנון התבוני היא להפיל את הנטורליזם והמטראיליזם הקיימים במדע ואת האתאיזם. הכוונה היא לא למטראליזם במובן של צרכנות אלה לתפיסות לפיהן העולם בנוי מחומר ואנרגיה ולא מעורבים בו כוחות על-טבעיים שונים. תומכי התנועה מאמינים שהחברה כיום סובלת מהשלכות תרבותיות "הרסניות" עקב מאימוץ המטריאליזם ושהמדע הוא הגורם להתפרקות למטראיליזם משום שהוא מחפש הסברים טבעיים בלבד, ולכן הוא אתאיסטי. הם מאמינים שתאוריית האבולוציה המדעית מרמזת שלבני אדם אין טבע רוחני, אין מטרה מוסרית ואין משמעות פנימית. הם מבקשים "להפוך את הדומיננטיות החונקת של השקפת העולם המטריאליסטית", המיוצגת על ידי תורת האבולוציה, לטובת "מדע העולה בקנה אחד עם אמונות נוצריות ותיאיסטיות".

בשנת 1991 הוקם בסיאטל מכון דיסקברי - צוות חשיבה שמרני מבחינה פוליטית הדוגל בתכנון תבוני, כנצר ללא מטרות רווח של מכון הדסון. מסע הפרסום של המכון "ללמד את המחלוקת" נועד לאפשר לימוד אמונות אנטי-אבולוציה, עיצוב תבוני בשיעורי מדע של בתי ספר תיכון ציבוריים בארצות הברית במקום תיאוריות מדעיות מקובלות, תוך הנחה שקיימת מחלוקת מדעית על נושאים אלו כאשר למעשה אין הדבר כך. 

בפברואר 1999 נחשף מסמך סודי של מכון דיסקברי המכונה "מסמך הטריז". המסמך תיאר את אסטרטגיית טריז - תוכנית פעולה תקשורתית, מדעית, פוליטית וחברתית שחיבר המכון. מטרת התוכנית היא לשנות את התרבות האמריקאית על ידי עיצוב מדיניות ציבורית כך שתשקף ערכים פרוטסטנטיים, שמרניים (פוליטיים), פונדמנטליסטיים, אוונגליסטים. דימוי הטריז מתאר טריז מתכת מבקע בול עץ. המסמך מבקש "להפוך את הדומיננטיות החונקת של השקפת העולם המטריאליסטית", המיוצגת על ידי התאוריה המדעית של האבולוציה, לטובת "מדע העולה בקנה אחד עם אמונות נוצריות ותיאיסטיות".

## פילוסופיה
בכנס "להחזיר את אמריקה לישו" בשנת 1999 נאם פיליפ אי ג'ונסון, משפטן אמריקאי שנחשב אבי תנועת התכנון התבוני. ג'ונסון נאום בשם "כיצד ניתן לנצח את הדיון על האבולוציה" בו סיכם את התאולוגיה והיסודות האפיסטמולוגיים של עיצוב תבוני והאסטרטגיה שלו לניצחון:

הספר "הקופסה השחורה של דרווין", שהוזכר בציטוט, ספג ביקורת קשה מהקהילה המדעית, כולל ביקורות שליליות של מדען האבולוציה נתן לנטס .

## ראו גם
* מכון דיסקברי
* אסטרטגיית טריז

## הערות שוליים

## קישורים חיצוניים
* Forrest, Barbara (May 2007). "Understanding the Intelligent Design Creationist Movement: Its True Nature and Goals" (PDF). Washington, D.C.: Center for Inquiry. ארכיון האינטרנט

*
קטגוריה:אבולוציה
קטגוריה:מדע ודת
קטגוריה:בריאתנות
Doing All Right

"**Doing All Right**" (בתרגום חופשי מאנגלית: "**מסתדר**" או "**(אני) בסדר**") היא בלדת רוק שנכתבה על ידי בריאן מיי וטים סטאפל עבור להקת סמייל, בה היו חברים בסוף שנות השישים של המאה העשרים. לאחר שהתפרקה סמייל, הוקלט השיר על ידי להקה אחרת של מיי, קווין. השיר נכלל באלבום הבכורה שלה משנת 1973, *[[Queen (אלבום)|Queen]]*, וזה מהווה לרצועה השנייה מתוכו. השיר גם יצא כבי-סייד של הסינגל "Liar". תשע שנים לאחר מכן, יצא לאור *[[Gettin' Smile]]*, אלבום הבכורה של סמייל, אשר כלל שירים שהקליטה בשנות פעילותה ולא הופצו מעולם. אלבום זה כלל שישה שירים, כאשר הראשון בהם היה "Doing All Right". בשנת 2018 הקליטו חברי סמייל שעבר גרסה חדשה לשיר, וזו הופיעה בסרט הביוגרפי אודות פרדי מרקיורי, *[[רפסודיה בוהמית (סרט)|רפסודיה בוהמית]]*.

## בהופעות
* בשנים 1971–1973, טרם פרסומה של הלהקה והוצאת *Queen* לאור, בוצע השיר 3 פעמים בלבד, כאשר בכל שנה בוצע פעם אחת.
* ב-Queen II Tour, סיבוב ההופעות השני של הלהקה, שהתקיים בשנת 1974 וכלל 42 הופעות, בוצע השיר 21 פעמים.
* ב-Sheer Heart Attack Tour, סיבוב ההופעות השלישי של הלהקה, שהתקיים בשנים 1974–1975 וכלל 75 הופעות, בוצע השיר 8 פעמים בלבד.
* ב-A Night at the Opera Tour, סיבוב ההופעות הרביעי של הלהקה, שהתקיים בשנים 1975–1976 וכלל 78 הופעות, בוצע השיר 77 פעמים.
* ב-Summer Gigs 1976, סיבוב ההופעות החמישי של הלהקה, שהתקיים בשנת 1976 וכלל 4 הופעות בלבד, בוצע השיר 3 פעמים.
* ב-A Day at the Races Tour, סיבוב ההופעות השישי של הלהקה, שהתקיים בשנת 1977 וכלל 59 הופעות, בוצע השיר 3 פעמים בלבד.
* ב-News of the World Tour, סיבוב ההופעות השביעי של הלהקה, שהתקיים בשנים 1977–1978 וכלל 46 הופעות, בוצע השיר 3 פעמים בלבד.
* ב-The Rhapsody Tour, סיבוב ההופעות העשרים של הלהקה והחמישי של שיתוף הפעולה קווין+אדם למברט, שהתקיים בשנים 2019–2024 וכלל 109 הופעות, בוצע השיר בגרסה אקוסטית 41 פעמים.

## משתתפים
* פרדי מרקיורי – זמרה
* בריאן מיי – גיטרה, פסנתר, קולות רקע
* רוג'ר טיילור – תופים, קולות רקע
* ג'ון דיקון – בס

## גרסאות סמייל

לאורך השנים הופצו שתי גרסאות של "Doing All Right". הראשונה בהן יצאה לאור בשנת 1982 כחלק מאלבום הבכורה של סמייל, *[[Gettin' Smile]]* שהופץ ביפן בלבד, שתים-עשרה שנים לאחר שהתפרקה. השנייה בהן יצאה לאור בשנת 2018 כחלק מאלבום הפסקול מהסרט הביוגרפי "רפסודיה בוהמית" משנת 2018. גרסה זו הוקלטה מחדש על ידי חברי סמייל לשעבר מיי, סטאפל ורוג'ר טיילור.

### משתתפים
רשימה זו תקפה לשתי הגרסאות.
* טים סטאפל – זמרה, בס
* בריאן מיי – גיטרה, קולות רקע
* רוג'ר טיילור – תופים, קולות רקע

## קישורים חיצוניים

## הערות שוליים

קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי בריאן מיי
קטגוריה:שירים שנכתבו על ידי טים סטאפל
קטגוריה:בלדות רוק
בראד פלצ'וק

**בראדלי דאגלס פאלצ'וק** (באנגלית: **Bradley Douglas Falchuk**; נולד ב-1 במרץ 1971) הוא סופר, במאי ומפיק טלוויזיה יהודי אמריקאי. הוא ידוע בעיקר בזכות יצירתו יחד עם ראיין מרפי את סדרות הטלוויזיה *[[Glee]]*, "אימה אמריקאית", "מלכות הצעקה" ו"פוזה". הוא גם היה כותב ומפיק בפועל של "ניפ/טאק" ונשוי לשחקנית גווינת' פלטרו.

## חיים אישיים
פלצ'וק נולד במסצ'וסטס להורים יהודים. אמו היא ננסי פלצ'וק, הנשיאה הלאומית של ההסתדרות הציונית הדסה מ-2007 עד 2011. בתיכון, הוא ניסה להתבלט משאר חבריו לכיתה באמצעות כך שנהג לענוב עניבה לבית הספר בכל יום. הוא גם שיחק בייסבול, כדורסל ולקרוס. הוא אמר, "תמיד ניסיתי להיראות חכם כי לא הרגשתי חכם"; למעשה הייתה לו דיסלקסיה לא מאובחנת.

הוא סיים את לימודיו במכללות הובארט וויליאם סמית' בשנת 1993.

## קרדיטים
### כותב/מפיק
* "מוטנט אקס" (2001)
* "ארץ: הקונפליקט האחרון" (2001–2002)
* "ניפ/טאק" (2004–2010)
*  (2009–2015)
* "אימה אמריקאית" (2011–הווה)
* "מלכות הצעקה" (2015–2016)
* "סיפור פשע אמריקאי" (2017–הווה)
* "מוקד 911" (2018-הווה)
* "פוזה" (2018–2021)
* "הפוליטיקאי" (2019–2020)
* "מוקד 911: טקסס" (2020–2025)
* "סיפורי אימה אמריקאים" (2021–הווה)
* "שמש האחים" (2024)
* מוקד 911: נאשוויל (2025 - )
* "American Love Story" (2026)
* "המילים האחרונות המפורסמות" (TBA)

## קישורים חיצוניים

## הערות שוליים

קטגוריה:במאי טלוויזיה אמריקאים
קטגוריה:תסריטאי טלוויזיה אמריקאים
קטגוריה:תסריטאים יהודים אמריקאים
קטגוריה:אמריקאים שנולדו ב-1971
לסלי גרוסמן

**לסלי ארין גרוסמן** (באנגלית: **Leslie Erin Grossman**; נולדה ב-25 באוקטובר 1971) היא שחקנית אמריקאית ממוצא יהודי. היא ידועה בתפקידה כלורן בסיטקום של The WB "אחיות או לא להיות", ובשל שיתופי הפעולה התכופים שלה עם ראיין מרפי, כולל גילומה של מרי צ'רי בסדרת הדרמה הקומית של The WB  (1999–2001), ובגילום דמויות שונות בסדרת האנתולוגיה של FX "אימה אמריקאית" מאז 2017. לגרוסמן היה גם תפקיד חוזר בסדרת הטלוויזיה "10 דברים שאני שונאת אצלך", אתחול מחדש של סרט הקאלט הקלאסי המקורי בעל אותו השם.

## ביוגרפיה וחינוך
גרוסמן נולדה וגדלה בלוס אנג'לס, קליפורניה. היא למדה בבית הספר לאמנויות ומדעים קרוסרואדס, שם ביימה מחזות.

היא החלה לשחק בשנה האחרונה שלה בשרה לורנס קולג'.

## פילמוגרפיה נבחרת
במהלך הקריירה שלה, כיכבה גרוסמן בעשרות סדרות וסרטים, ביניהם:

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:אמריקאיות שנולדו ב-1971
ג'יימי ברואר

**ג'יימי ברואר** (באנגלית: **Jamie Brewer**; נולדה ב-5 בפברואר 1985) היא שחקנית ודוגמנית אמריקאית.

היא ידועה בעיקר בזכות תפקידיה בסדרת האנתולוגיה של FX "אימה אמריקאית". בעונה הראשונה, "בית הרצח", היא גילמה את אדלייד "אדי" לנגדון; בעונה השלישית, "הכישוף", היא גילמה את נאן, מכשפה אניגמטית השולטת ברוח; בעונה הרביעית "פריק שואו", היא הייתה בובת הפיתום של צ'סטר, אשר נראית לצ'סטר כאדם חי. מרג'ורי מתגרה בו ומשכנעת אותו לבצע מעשי אלימות; בעונה השביעית "הכת", היא גילמה את הדה, חברה בצוות 'SCUM', בראשות הפמיניסטית ואלרי סולאנס; והיא גם חזרה לתפקידה כנאן בעונה השמינית, "אפוקליפסה".

## פילמוגרפיה
### קולנוע

### טלוויזיה

### תיאטרון

### אינטרנט

## קישורים חיצוניים

## הערות שוליים

קטגוריה:אישים זוכי פרס דרמה דסק
קטגוריה:שחקניות תיאטרון אמריקאיות
קטגוריה:דוגמניות אמריקאיות
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1985
Cell

**Cell** הוא כתב עת מדעי בעל ביקורת עמיתים המפרסם מאמרי מחקר במגוון רחב של דיסציפלינות במדעי החיים. התחומים המכוסים כוללים ביולוגיה מולקולרית, ביולוגיה של התא, ביולוגיה של מערכות, תאי גזע, ביולוגיה התפתחותית, גנטיקה וגנומיקה, פרוטאומיקה, חקר סרטן, אימונולוגיה, מדעי המוח, ביולוגיה מבנית, מיקרוביולוגיה, וירולוגיה, פיזיולוגיה, ביופיזיקה וביולוגיה חישובית. כתב העת הוקם בשנת 1974 על ידי הביולוג המולקולרי בנג'מין לוין  והוא מתפרסם פעמיים בחודש על ידי Cell Press, בבעלות אלסוויר.

הירחון נחשב אחד החשובים מבין הירחונים המדעיים. לפי ScienceWatch, במהלך השנים 1995–2005 כתב העת דורג במקום הראשון בקטגוריית כתבי העת בעלי ההשפעה הגבוהה ביותר (בכל התחומים) עם ממוצע של 161.2 ציטוטים לכל מאמר, יותר מאשר מאמרים ב-Nature, New England Journal of Medicine ו־Science

## קישורים חיצוניים

* 

## הערות שוליים

קטגוריה:כתבי עת מדעיים
קטגוריה:כתבי עת לביולוגיה
אימרה ברקש

**אימרה ברקש** (במקור **איזידור בֶּרְגְל**, בהונגרית: **Berkes Imre**; סיגטוואר, 4 בדצמבר 1878 – בודפשט, 17 במרץ 1949) היה סופר ועיתונאי יהודי-הונגרי. ברקש נכלל בצו ממשלת הונגריה של סופרים אסורים שאת יצירותיהם אסור היה לפרסם, למכור, לקרוא ולהחזיק ודינן היה גריסתן. הוא כתב לפחות 15 ספרים שיצאו לאור.

## קורות חייו
איזידור ברגל נולד במשפחה יהודית כבנם של מוריץ ברגל ושל רוזליה באדר. הוא נרשם לפקולטה למדעי הרוח של אוניברסיטת בודפשט (כיום שמה אוניברסיטת אטווש לוראנד), אך הפסיק את לימודיו ופתח בקריירה עיתונאית. בתקופת הרפובליקה הסובייטית ההונגרית היה חבר בוועדת הסופרים. ב-1913 זכה בפרס על הרומן החברתי שלו בבל.

הקריירה שלו כללה:
* בשנים 1919–1920 את עיתון הימין Szózat (מילים לעם)
* בין השנים 1920–1929 Magyarság (הונגרים)
* בשנים 1929–1930 Reggeli Újság (עיתון הבוקר)
* בשנים 1930–1933 הבודפשטי Hírlap (ידיעות)
* בשנים 1933–1934 חבר מערכת של העיתון הימני Függetlenség (עצמאות)
* בשנים 1935–1938 היה העורך של Magyarság (הונגרים)

יצאו לאור כמה וכמה רומנים וכרכי סיפורים קצרים שלו.

רעייתו הייתה מרגיט בורוביץ, בתם של מאנו בורוביץ ושל יוליה רכטניץ, עמה התחתן ב-15 בדצמבר 1910 בטרזווארוש, בודפשט. הם התגרשו ב-1921.

## ספריו העיקריים (חלקי)
* בבל (רומן, בודפשט, 1910)
* כוכבים, אם כבים (1913)
* דרך כפרים מדממים (מזיכרונות שדה הקרב של קצין מורד, בודפשט, 1915)
* אלף ראשי עלמות (1916)
* לוטננט בילביל (1917)
* השמש זורחת בחוץ (1920)
* מכתבים קצוצים (סיפורים קצרים, בודפשט, 1930)

## לקריאה נוספת
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)
* Magyar irodalmi lexikon I–III. Főszerk. Benedek Marcell. Budapest: Akadémiai. 1963–1965. (לקסיקון ספרותי הונגרי. עורך ראשי מרצל בנדק)
* Magyar zsidó lexikon. Szerk. Ujvári Péter. Budapest: Magyar Zsidó Lexikon. 1929. 110. o. Online elérés (לקסיקון יהודי הונגרי. 1929. עורך פטר אויווארי. גישה מקוונת)

## קישורים חיצוניים
* אימרה ברקש באתר Arcanum
* ניתוח אחד הרומנים שלו בכתב העת ניוגט (1918)
* שני רומנים שלו באתר bookline
* רומן נוסף באתר antikvárium
* אימרה ברקש וחלק מספריו באתר moly

## הערות שוליים

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:סופרים אסורים (הונגריה, 1944)
קטגוריה:ניצולי השואה: הונגריה
קטגוריה:הונגרים שנולדו ב-1878
קטגוריה:הונגרים שנפטרו ב-1949
שלמה פרידמן מסדיגורה

**שלמה פרידמן מסדיגורה** (5 באוקטובר 1843 – 22 בדצמבר 1880) היה בנו של האדמו"ר אברהם יעקב (הראשון) מסדיגורה ונכדו של האדמו"ר ישראל מרוז'ין. יועד למלא את מקום אביו ואף הנהיג תת-חצר בחיי אביו עם חסידים משלו.

## ביוגרפיה
שלמה נולד בי"א בתשרי ה'תר"ד (5 באוקטובר 1843) לאביו האדמו"ר אברהם יעקב הראשון מסאדיגורה, מנהיג חסידות רוז'ין לאחר פטירת סבו, ישראל מרוז'ין. עוד בחיי אביו, התקבצו סביב שלמה אברכים והוא נחשב למי שעתיד להמשיך את הנהגת החסידות לאחר מות אביו.

בזיווגו הראשון, נישא בשנת תרי"ח (1858) לבתו של האדמו"ר צבי הירש מרימנוב, אך לאחר 15 שנים שבהן לא נולדו להם ילדים, התגרשו. בזיווגו השני, נישא לבת דודו, דוד הלפרין, שהיה חתנו של ישראל מרוז'ין.

שלמה היה מיועד להנהיג את חסידות סדיגורה לאחר אביו, לצד בן דודו וגיסו, נחום בערניו. יחד היו שניהם מוקדים לתלמידים וחסידים אשר התקבצו סביבם עוד בחיי אברהם יעקב. הערצת החסידים אליו הייתה עצומה והוא נחשב כקדוש.

למרות הציפיות הגבוהות להנהגתו, שלמה מת בחיי אביו בכ' בטבת תרמ"א (22 בדצמבר 1880), בגיל 37 בלבד. לאחר מותו, נמשך זכרו כמופת לדורו ושמו מוזכר עד היום בהערצה בפי חסידי בית רוז'ין.

אחד מתלמידיו המובהקים, מאיר יהודה לייבוש לנגרמן – רבה של טורקא, העלה חלק מדברי תורתו על הכתב והם נדפסו בספריו "בית צדיקים" ו"ליקוטים תלפיות" ואת ספרו השלישי "בנין שלמה" קרא על שם רבו.

### משפחתו
שלמה הותיר אחריו שתי בנות:
* חוה, שנישאה לנחום מרדכי פרידמן, בנו של האדמו"ר ישראל פרידמן מצ'ורטקוב ולימים האדמו"ר השלישי מצ'ורטקוב.
* לאה, שנישאה לבן דודה, האדמו"ר ישראל פרידמן מבויאן לייפציג.

## קישורים חיצוניים
* עותק נשגב עם הגהות בכתב יד קודש הרה"ק רבי שלמה'ניו מסאדיגורה, באתר בית המכירות "תפארת"

## לקריאה נוספת
* ישראל שפיגל, **על הצדיקים**
* יצחק אלפסי, **טרקליני החסידות** (חלק א', עמוד 74)
* מאיר יהודה לייבוש לנגרמן, **בית צדיקים**
* מאיר יהודה לייבוש לנגרמן, **ליקוטים תלפיות**
* מאיר יהודה לייבוש לנגרמן, **בנין שלמה**

## הערות שוליים

קטגוריה:שושלת רוזין
קטגוריה:חסידות סדיגורה
קטגוריה:רבנים אוקראינים
קטגוריה:ילידי 1843
קטגוריה:נפטרים ב-1880
אלפנור

במיתולוגיה היוונית, **אֵלְפִּנוֹר** (נכתב גם **אֵלְפִּינוֹר;** ביוונית עתיקה **Ἐλπήνωρ**) היה לוחם יווני במלחמת טרויה, הצעיר בלוחמיו של הגיבור היווני אודיסאוס.

באודיסיאה, אלפנור נצפה בעולם המתים על ידי אודיסאוס, שלא ידע על מותו של חברו ושאל אותו כיצד איבד את חייו. אלפנור מספר לו כי כשביקר הצוות אצל המכשפה קירקה, הוא עלה על הגג, שתה יין מכד שנתנה לו, ובשכרותו קפץ מהגג ונהרג.

בעולם המתים ביקש אלפנור מאודיסאוס לחזור לאי של קירקה ולקבור את גופתו, וכך נעשה: אודיסאוס ושאר צוותו חזרו אל האי של קירקה, קברו את אלפנור, דאגו לו להלוויה ראויה, ורק אז המשיכו במסעם לאיתקה.

## הערות שוליים

קטגוריה:דמויות באודיסאה
אוגיגיה

[שמאל|ממוזער|250px|[אודיסאוס וקליפסו במערה באוגיגיה, ציור מאת יאן ברויגל האב]]על פי המיתולוגיה היוונית, **אוגיגיה** (ביוונית: **Ὠγυγίη**) הוא אי מרוחק שבו מתגוררת הנימפה קליפסו.

באודיסיאה, נסחף לאי הגיבור היווני אודיסאוס, וקליפסו התאהבה בו. אודיסאוס נשאר באי שבע שנים ללא אפשרות לעזוב, עד שהגיע האל הרמס וסייע לו לעזוב את האי ולחזור אל איתקה. באודיסיאה מתואר אוגיגיה כאי פורה ומלא חיים:

האי גוזו שבארכיפלג האיים של מלטה זוהה כאוגיגיה המיתולוגי.

## הערות שוליים

קטגוריה:מקומות במיתולוגיה היוונית
קטגוריה:איים
פאולי ליט

**פול ליטובסקי** (באנגלית: **Paul Litowsky**; נולד ב-17 באפריל 1995), הידוע בשם הבמה שלו **פאולי ליט** (**Paulie Litt**), הוא שחקן ומפיק אמריקאי לשעבר.

## קריירה
ליט גדל בפרייהולד בורו שבניו ג'רזי. הוא ערך את הופעת הבכורה שלו בטלוויזיה בפרק בסדרה "משמרת שלישית".

בשנת 2003 לוהק לתפקיד ג'סטין שנובסקי, בנו של הופ, בקומדיית המצבים "הופ ופיית'", אותו שיחק במשך כל שלוש העונות. באותה התקופה, השחקן המפורסם רג'יס פילבין תיאר אותו כ"ילד בן ארבעים שנתפס בגופו של בן חמש". באותה השנה, השתתף גם בקומדיית המצבים "קוסמים מווייברלי פלייס" של דיסני.

בשנת 2006 היה מועמד לפרס שחקן המשנה הטוב ביותר בסדרת קומדיה בטקס פרסי האמן הצעיר ה-27 על הופעתו ב"הופ ופיית'", אך לא זכה. שותפיו, מייגן פוקס ומייזי קרות'ירד היו גם מועמדות לגרסה הנשית של הפרס ב-2005 וב-2006.

בשנת 2004 ערך את הופעת הבכורה שלו בקולנוע בסרט הקומדיה של קווין סמית' "ג'רזי גירל". ב-2008 גילם נהג מרוצים בסרט "ספיד רייסר". באותה השנה, הופיע גם בסרט "ספק".

הוא הופיע בלמעלה מ-26 פרסומות. בתחילת הקריירה שלו, הופיע בפרסומות לאוראו. בנוסף, השתתף בפרסומות הטלוויזיה "Get a Mac" של אפל.

הסרט הראשון שהפיק היה הסרט הקצר "היום שבו הרגתי סוף סוף את עצמי כמפיק שותף". ב-2016 הפיק את הסרט העלילתי "ספר האהבה", בכיכובו של ג'ייסון סודייקיס.

לאחר שעזב את תעשיית הבידור, הוא הקים חברה לייצור חוטים בשם Harvest Produce Retail.

## פילמוגרפיה
### טלוויזיה

### קולנוע

## קישורים חיצוניים

## הערות שוליים

קטגוריה:שחקנים אמריקאים
קטגוריה:מפיקי טלוויזיה אמריקאים
קטגוריה:אמריקאים שנולדו ב-1995
המזכיר הכללי של נשיאות הרפובליקה הצרפתית

**המזכיר הכללי של נשיאות הרפובליקה הצרפתית** (בצרפתית: **Secrétaire général de la présidence de la République française**) הוא עוזרו הבכיר של נשיא צרפת והממונה על ניהולו השוטף של ארמון האליזה, המשרד הרשמי של הנשיא. ראש הסגל עובד בצמוד לנשיא על בסיס יום-יומי, ועוצמה רבה מרוכזת בידיו כתוצאה מקרבה זו.

## תפקידים וסמכויות
החוק אינו כולל הגדרה מפורטת לתפקידו של המזכיר הכללי של האליזה, מה שמוביל לחוסר ודאות משפטית לגבי סמכויותיו. בהיעדר מסגרת חוקית ברורה, הנשיא הוא זה שמחליט על היקף פעילותו של המזכיר הכללי. באופן מסורתי לאורך השנים תפקידי המזכיר הכללי של נשיאות הרפובליקה הצרפתית:
* אחראי על ניהול כל השירותים באליזה
* ווידוא פעולות ויישום נכון של החלטות הנשיא.
* ניהול ותכנון המבנה הארגוני של צוות האליזה.
* שולט על זרימת האנשים אל משרד הנשיא.
* מנהל את זרימת המידע אל הנשיא וההחלטות ממנו.
* הגנה על האינטרסים הפוליטיים של הנשיא.
* ייעוץ לנשיא בנושאים, אדמיניסטרטיביים ומשפטיים.
* ייצוג הנשיא באירועים מסוימים, כמו פגישות בין-משרדיות או טקסים רשמיים.
* אחראי על ניהול משאבי האנוש באליזה, כולל גיוס, קידומים והערכות.
* טיפוח קשרים הדוקים עם מוסדות אחרים ברפובליקה, כמו הממשלה והפרלמנט כדי ליישם את סדר היום של הנשיא.

## ראו גם
* ראש סגל הבית הלבן
* ראש סגל הקרמלין
* ראש הסגל (ישראל)
* ראש סגל דאונינג 10

## הערות שוליים

קטגוריה:צרפת: ממשל
קטגוריה:צרפת: פוליטיקה
קטגוריה:משרות פוליטיות
Johnny

"**Johnny**" (בעברית: "**ג'וני**") הוא סינגל שהוקלט על ידי הזמר המרוקאי-דני בסים. את השיר הוציאה ב-25 בינואר 2024 לאור חברת התקליטים האראגה רקורדס. הוא התחרה בקדם הדני לאירוויזיון 2024, *[[דנמרק באירוויזיון 2024#Dansk Melodi Grand Prix 2024|Dansk Melodi Grand Prix 2024]]*.

## רקע וניתוח מוזיקלי
"Johnny" נכתב על ידי בסים, פרדריק נורדסו, פיי רנדרופ לונד ואריקה שרלוט מרטינז וסט. בריאיון סיפר בסים כי ההשראה ליצירת השיר שאובה ממפגשים אישיים שחווה, שחיזקו עד כמה חשוב להכיר תודה ליקיריו בעודם בחיים.

## ''Dansk Melodi Grand Prix 2024''
ב-25 בינואר 2024, ביום צאת השיר, הוכרז כי הוא יתחרה ב-*Dansk Melodi Grand Prix 2024*, הקדם הדני לאירוויזיון 2024. זוהי השתתפותה הראשונה בקדם מאז שייצג את דנמרק באירוויזיון 2014 עם השיר "Cliche Love Song". "Johnny" העפיל לסיבוב השני של אירוע הגמר, ובסופו הגיע למקום השני – דורג ראשון בהצבעות הקהל ובמקום השני בהצבעת השופטים.

## מיקומי שיא

## הערות שוליים

קטגוריה:שירים באנגלית